《二月山中即事》
清代·王敔

万壑递层阴，光分一径深。草丛留宿雨，云破见归禽。

奇石呈幽赏，鸣泉怀好音。林端清籁发，适伴越人吟。

作者简介：湖南衡阳人，字虎止，王夫之子。康熙间贡生。操守高洁，博学能文章，与邵阳车无咎、王元复、攸县陈之駓称楚南四家。晚筑湘西草堂，学者称蔗畦先生。有《蔗畦存稿》、《笈云草》。